open-index/open-wikipedia-markdown huggingface dataset:
Fonautografas

**Fonautografas** arba **fonoautografas** – pirmasis prietaisas, skirtas garso įrašymui. Jį 1857 m. išrado prancūzas Eduardas-Leonas Skotas de Martinvilis, išradimas buvo užpatentuotas tų pačių metų kovo 25 d. Prietaisas užrašydavo garso bangas vizualiai, tačiau atkurti jų negalėjo. Garso bangos adatėle būdavo užrašomos ant suodžiais padengto stiklo, arba suodžiais padengto popieriaus, apvynioto aplink medinį cilindrą.

2008 m. kompiuterio pagalba buvo atkurta 1860 m. balandžio 9 d. padaryta *fonautograma*, 10 sekundžių trukmės prancūzų liaudies dainos „*Au clair de la lune*“ () įrašas. Iš pradžių buvo manoma, kad ją atliko kažkokia moteris (ar vaikas), tačiau tolimesni tyrimai 2009 m. parodė, kad grojimo greitis buvo per didelis ir, kad tai paties Skoto balsas, dainuojančio dainą labai lėtai.

## Taip pat skaitykite
* Fonografas
* Grafofonas
* Gramofonas (patefonas)
* Automatinis patefonas

## Šaltiniai
Azrako šlapynių draustinis

**Azrako šlapynių draustinis** – draustinis vidurio-rytų Jordanijoje, Azrako oazėje, kurioje įsikūręs Azrako miestas. Įsteigtas 1965 m.

Šlapynės čia susidarė prieš 250 tūkst. metų. Dėl to oazė nuo seno buvo svarbi tiek įvairių migruojančių paukščių poilsio vieta, tiek kupranugarių karavanų girdykla. Čia gyveno azijiniai buivolai. XX a. vid. pradėjus sparčiai augti Amanui, oazės vanduo imtas naudoti sostinės aprūpinimui. Įsteigtas draustinis nesustabdė pelkynų sausėjimo, dauguma paukščių Azraką paliko, buivolai išmirė.

Nors dabar dedamos didelės pastangos Azrako pelkynų atkūrimui, teritorija vis dar kenčia nuo vandens nutekėjimo. Dabar čia galima stebėti ~280 paukščių rūšių (didysis kukutinis vieversys, trumpasparnė nendrinukė, dykuminis kikilis, nendrinė lingė, gaidukas, mažasis bėgikas, upinis kirlikas, vapsvaėdis, pievinė lingė ir kt.).

## Šaltiniai
Pain of Salvation

**Pain of Salvation** – švedų progresyviojo metalo muzikos grupė.

## Nariai
### Dabartiniai nariai
* Daniel Gildenlöw – gitara, vokalas (1991–)
* Johan Hallgren – elektrinė gitara (1997–)
* Fredrik Hermansson – klavišiniai (1996–)
* Léo Margarit – mušamieji (2008–)

### Buvę nariai
* Daniel Magdic – elektrinė gitara (1991–1997)
* Johan Langell – mušamieji (1991–2007)
* Magnus Johansson – bosinė gitara (1991–1992)
* Gustaf Hielm – bosinė gitara (1992–1994)
* Kristoffer Gildenlöw – (1994–2006)
* Simon Andersson – (2007–2008)

## Diskografija
### Studijiniai albumai
* *[[Entropia]]* (1997)
* *[[One Hour by the Concrete Lake]]* (1998)
* *[[The Perfect Element I]]* (2000)
* *[[Remedy Lane]]* (2002)
* *[[BE (albumas)|BE]]* (2004)
* *[[Scarsick]]* (2007)
* *[[Road Salt One]]* (2010)
* *[[Road Salt Two]]* (2011)
* *[[In the Passing Light of Day]]* (2017)
* *Panther* (2020)

### Mini albumai (EP)
* *[[The Painful Chronicles]]* (1999)
* *[[Linoleum]]* (2009)

## Nuorodos
* Oficiali svetainė 
* Oficialus MySpace puslapis
*
Genčų Medsėdžių senosios kapinės

**Genčų Medsėdžių senosios kapinės**, vadinamos *Marų kapeliais, Senkapiais* (valstybės saugoma kultūros vertybė: unikalus kodas - 24200, senas registro kodas - L534) – neveikiančios kapinės centrinėje Kretingos rajono savivaldybės teritorijos dalyje, Genčų Medsėdžiuose (Darbėnų seniūnija), 0,43 km į pietryčius nuo Skroblupio pralaidos kelyje Voveraičiai–Šukė, Skroblupio kairiajame krante.

## Apibūdinimas
Įrengtos Skroblupio pakrantės smėlingoje pakilumoje, esančioje kaimo žemių rytiniame pakraštyje, Rūtų daržo miške. Pailgos šiaurės rytų – pietvakarių kryptimi, netaisyklingos trapecijos plano, 30 m ilgio, 25 m pločio, iš rytų ir pietų pusių juosiamos daubų, iš šiaurės – Skroblupio senvagės. Paviršius nelygus, pietvakarinėje dalyje kyšo stambūs akmenys, o pietrytinėje yra 2,5 m skersmens duobė. Laidojimo žymių ir memorialinės mažosios architektūros paminklų nėra. Apaugusios spygliuočių mišku.  

Teritorijos plotas – 0,08 ha, perimetras – 130 m.

## Istorija
Kapinės veikė XVI–XIX a. pradžioje. Jose laidoti Paskroblio užusienio, XIX a. pavadinto Genčų Medsėdžiais, gyventojai. Vėliau iki XX a. vidurio buvo pakasami savižudžiai, nekrikštyti mirę kūdikiai. 

Centrinėje dalyje stovėjo medinė koplytėlė ir 3 kryžiai (vienas statytas 1884 m.), kurie XX a. II pusėje sunyko.

1997 m. įrašytos į Lietuvos Respublikos kultūros vertybių registro laidojimo vietų sąrašą (L534), 2005 m. pripažintos valstybės saugoma kultūros vertybe.

### Tyrimai
Kapines kaip kultūros paveldo objektą 1935 m. išaiškino Ruginių pradinės mokyklos mokytoja Adelė Alsytė. 1982 m. kartografavo Visasąjunginio žemės ūkio ministerijos žemės ūkio aerofotogeodezinių tyrinėjimų institutas, 1995 m. – Valstybinis žemėtvarkos institutas. 1976 m. žvalgė Ignas Jablonskis, 1991 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė). 

## Šaltiniai

*Kretingos rajono gamtos ir kultūros paminklų ir saugotinų objektų katalogas. - Vilnius: Respublikinis žemėtvarkos projektavimo institutas, 1976. - P. 67
Heather Morris

**Heather Elizabeth Morris** (g. 1987 m. vasario 1 d.) – JAV šokėja ir aktorė, kuri labiausiai išgarsėjo suvaidinusi televizijos seriale „Glee“.

Morris dalyvavo televizijos šokių projekto *[[So You Think You Can Dance]]* antrojo sezono atrankinėse laidose, kur jai pritrūko vos kelių balsų iki finalininkų dvidešimtuko. 2007 m. – 2008 m. pasirodė kaip šokėja keliuose filmuose, televizijos serialuose ir muzikiniuose klipuose. 2009 m. sulaukė didžiausios savo karjeros sėkmės gavusi palaikymo šokėjos Brittany S. Pierce vaidmenį seriale „Glee“.
Purpė

**Purpė** () – miesto tipo gyvenvietė Pūro rajone Jamalo nencų autonominėje apygardoje Rusijoje. Išsidėsčiusi Piakupuro upės kairiajame krante. Už 98 km – Tarko Salė, už 16 km – Gubkinskis. Gyvena 9,1 tūkst. žmonių (2009 m.).

Gyvenvietę įkūrė 1978 m. geležinkelio atkarpos Nojabrskas-Purpė tiesėjai, kurie užbaigė šį ruožą 1984 m. Gyventojai daugiausia užimti naftos ir dujų gavybos verslovėse, koncerno „Transneft“ naftotiekio eksploatacijoje. Vykdoma programa gyventojų perkėlimui iš laikinų statybininkų vagonėlių į ilgalaikius būstus su visais patogumais. Pastatyta stačiatikių cerkvė, sporto kompleksas, banko filialas.

## Nuorodos

* Puro rajono tinklalapis apie Purpę (rusų k.) 
* Viena diena Purpėje (rusų k.)
Boston Consulting Group

**The Boston Consulting Group** – tarptautinė vadybos konsultavimo įmonė. Ji pripažinta, kaip viena iš prestižiškiausių įmonių vadybos konsultavimo srityje. Ji taip pat yra viena iš pirmaujančių pagal įdarbinamų verslo vadybos magistrų skaičių.

## Išnašos
Nefasitas

**Nefasitas** () – miestas vidurio Eritrėjoje, Šiaurinės Raudonosios Jūros administraciniame regione, Eritrėjos kalnyne. Įsikūręs į rytus nuo Asmaros, prie svarbaus kelio ir geležinkelio Asmara-Masava.

Seniau Nafasitas buvo svarbus vergų prekybos centras.
Gluosninkų apylinkė

**Gluosninkų apylinkė** – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Simno valsčiuje, 1950 m. priskirta naujam Simno rajonui. Panaikinta 1954 m. gegužės 25 d. prijungiant prie Angininkų apylinkės ir Verebiejų apylinkės.

## Šaltiniai
FK Tauras Šiauliai

**Šiaulių „Tauras“** – buvęs Lietuvos futbolo klubas iš Šiaulių.

## Istorija

XX a. 2-ojoje pusėje Šiaulių „Tauras“ buvo viena stipriausių miesto komandų ir reprezentavo televizorių gamyklą.

Komanda suburta 1971 m. Iškopė į tuometinę Aukščiausią lygą. 

1974 m. tapo LTSR čempionais. Komandą treniravo Česlovas Urbonavičius (1973–84).

Atgavus Nepriklausomybę, 1991 m. klubas sugebėjo pasiekti LFF taurės finalą, tačiau 1992 m. iškrito iš aukščiausiosios lygos ir žaidė LFF I lygoje.

Galiausiai, „Tauro“ gamyklai nustojus finansuoti komandą, ji buvo išformuota. 1994 m. nutraukta „Tauro“ veikla.

## Pasiekimai

## Sezonai
	
	
	

	
	
	
	
	
	
	
	
	
	
	
	
	
	
	
|}
|}
 
	
	
	
	
	
		
|}

## Žaidėjai

## Treneris

## Nuorodos
Klemensas Aleksandrietis

**Klemensas Aleksandrietis** (g. ~150 m. – m. ~ 211-216 m.) – II–III amžiaus krikščionių teologas, vienas iš bažnyčios tėvų, bažnytinės mokyklos Aleksandrijoje vadovas.

Gynė krikščionybę veikaluose „Pamokomasis žodis graikams“, „Pedagogas“, „Kilimai“ ir daugelyje kitų.

## Išnašos
Linji mūšis

**Linji mūšis** – Šimto dienų kampanijos mūšis, tarp Napoleono ir Bliucherio vadovaujamos Prūsijos kariuomenių, įvykęs dvi dienos prieš Vaterlo mūšį.

## Padėtis prieš mūšį
Sąjungininkai nepastebėjo, kaip Napoleonas birželio 15 d. išžygiavo iš Paryžiaus, perėjo Belgijos sieną ir užėmė Šarlerua. Prieš jį buvo dvi sąjungininkų kariuomenės: prūsai ir britų, olandų, belgų ir vokiečių pajėgos pavaldžios Velingtonui. Kartu jos dukart viršijo prancūzų pajėgas, tačiau Napoleonas tikėjosi nugalėti jas po vieną. Birželio 16 d. jis kartu su pagrindinėmis pajėgomis susiruošė pulti prūsus, o maršalą Nėjų pasiuntė užimti Kvatro-Brasą. Bluicheris atitraukė savo pajėgas palei kalvagūbrius Linji kaimo pakraščiuose.

## Mūšio eiga

Prancūzai atakavo pusę trijų popiet. Napoleonas norėjo apsuptį prūsus, tačiau jo planas priklausė nuo to, ar atžygiuos grafo de Erlono korpusas. Tačiau grafas gavo kitokių nurodymų iš Nėjaus ir prie Linji pasirodė tik dienos pabaigoje ir iš netikėtos pusės. Prancūzijos kariai išsigando, nes pamanė, kad atžygiavo prūsų pastiprinimas. Aštuntą vakaro Napoleonas pasiuntė pirmyn Imperatoriškąją gvardija, kuri turėjo sutriuškinti prūsus. Bliucheris, vadovavęs kavalerijos kontratakai, buvo nublokštas nuo žirgo, o prūsai atsitraukė prisidengdami tamsa. Jie buvo nugalėti, tačiau nesutriuškinti ir ši nesėkmė atsiliepė Napoleonui prie Vaterlo.
Leipcigo mūšis

**Leipcigo (Tautų) mūšis** – vienas iš didžiausių Naujųjų laikų mūšių. Jame koalicijai įveikus Napoleoną, buvo panaikinta Prancūzijos imperijos valdžia centrinei Europai.

## Padėtis prieš mūšį
Napoleono katastrofa Rusijoje paskatino Prūsiją, Austriją ir Švediją susivienyti prieš jį. Prancūzija nors ir papildė savo kariuomenę naujais šauktiniais, turėjo gerokai mažiau karių. Po nerezultatyvios kampanijos Vokietijoje Napoleonas spalio 14 d. pasiruošė gynybai lygumoje prie Leipcigo.

## Mūšio eiga
Spalio 16 d. pirmoji jį puolė Austrijos kariuomenė. Spalio 18 d. atžygiavo prūsai, rusai ir švedai. Patyręs didelių nuostolių, Napoleonas nusprendė atsitraukti per vienintelį Elsterio upės tiltą. Spalio 19 d. ryte prancūzų inžinieriai susprogdino tiltą palikę 15 000 nepersikėlusių karių. Kai kurie nuskendo mėgindami perplaukti upę, daugelis buvo paimti į nelaisvę.
Mockaičių apylinkė

**Mockaičių apylinkė** sovietmečiu buvo:

* Kelmės rajone;
* Skaudvilės rajone;
* Tytuvėnų rajone.
Fermų apylinkė

**Fermų apylinkė** – Lietuvos TSR administracinis-teritorinis vienetas vakarų Lietuvoje.

## Istorija

Apylinkė sovietų įkurta XX a. 5-ajame dešimtmetyje. 1949 m. buvo Eržvilko valsčiuje, 1950 m. priskirta naujam Skaudvilės rajonui. Panaikinta 1954 m. gegužės 25 d. prijungiant prie Gabšiškių apylinkės ir Kartupių apylinkės.

## Šaltiniai
Omar Faruk Tekbilek

**Omaras Farukas Tekbilekas** (*Omar/Ömer Faruk Tekbilek*; g. 1951 m. Adanoje) – Turkijos fleitininkas, multinstrumentalistas (groja nėjumi, sazu, ūdu, zurna). Atlieka tradicinę Artimųjų Rytų muziką ir šiuolaikines jos interpretacijas.

Gimė daugiakultūriame Adanos mieste. Tėvai turėjo muzikos instrumentų parduotuvę, brolis Hadžis grojo fleita. Omaras Farukas Tekbilekas mokėsi groti kavalu, vėliau sazu, grojo klubuose. Susidomėjo sufizmu, siekė tapti Mehlevi ordino nariu, bet vėliau susitelkė ties muzika, kuri, paties Omaro teigimu, yra trumpiausias kelias pas Dievą.

Būdamas 17-os išvyko į Stambulą, ten mokėsi groti pas dervišus, susipažino su saksofonininku Burhan Tonguch. Būdamas 20-ies išvyko į JAV, kur grojo su tradicinės turkų muzikos grupe. Grįžęs į Turkiją atliko privalomąją karinę tarnybą, o 1976 m. vėl išvyko į Niujorką. Dirbo tekstilės įmonėje, laisvalaikiu subūrė pop muzikos grupę „The Sultans“, tačiau palaipsniui krypo prie tradicinės Artimųjų Rytų muzikos. Prie grupės prisijungė naujų atlikėjų, šokėjų kolektyvas, grupė įrašė albumą.

1988 m. susipažino su prodiuseriu Brian Keane, su juo sukūrė garso takelį filmui „Suleimanas Didysis“. Vėliau kartu įrašė keletą albumų, Omaras Farukas Tekbilekas išgarsėjo world muzikos pasaulyje, grojo su daugeliu žymių rytietiškos muzikos atlikėjų, kompozitorių (Peter Gabriel, Azam Ali, Steve Shehan, Arto Tunçboyaciyan, Michael Askill).

2003 m. nominuotas BBC Radio 3 „World Music“ apdovanojimuose Artimųjų Rytų kategorijoje, tais pačiais metais apdovanotas Turkijos muzikos apdovanojimu.

## Diskografija
# *Best of Sultans* (1986 m.)
# *Suleyman The Magnificent* (1988 m.)
# *Fire Dance* (1990 m.)
# *Beyond The Sky* (1992 m.)
# *Whirling* (1994 m.)
# *Fata Morgana* (1995 m.)
# *Mystical Garden* (1996 m.)
# *Crescent Moon* (1998 m.)
# *One Truth* (1999 m.)
# *Dance into Eternity: Selected Pieces 1987–1998* (2000 m.)
# *Alif* (2002 m.)
# *Tree Of Patience* (2005 m.)
# *Sunset Lounge 4* (2009 m.)
# *Rare Elements (Remixes)* (2009 m.)
# *Kelebek (Butterfly)* (2009 m.)
# *Best of Omar Faruk Tekbilek „Longing“* (2010 m.)

## Nuorodos
*
FK Medžiai

**Vilniaus „Medžiai“** – Lietuvos futbolo klubas iš Vilniaus.

## Istorija

Paulius Glosas įregistravo klubą 2000 m.

2011 m. „Medžiai“ debiutavo SFL D1 divizione. Dalis žaidėjų jau turi SFL patirties, keletas yra rungtyniavę SFL A divizione.

Paprašytas papasakoti apie „Ekologiško futbolo klubą Medžiai“ atsiradimo SFL gretose istoriją, komandos vadovas Paulius Glosas teigė, kad „Medžiai“ susiformavo iš futbolą mėgstančių draugų kompanijos, kaip ir daugelis žinomų mėgėjiškų klubų. Anksčiau draugai buvo išsibarstę po įvairias kitas komandas, bet šiemet visi nusprendė, kad pribrendo reikalas rungtyniauti kartu. „Kodėl – FK Medžiai?“ – į  šį klausimą atsakymas buvo gana dviprasmiškas: visų pirma, komandos sudėtis mėgėjiška ir joje tikrai yra futbolininkų-„medžių“, nuo kurių kamuolys į vartus paprastai patenka tik atšokęs tinkama kryptimi; o taip pat – ši komanda propaguoja ekologišką gyvenseną ir su gamta susijęs pavadinimas tą atspindi.

### Spalvinė gama
Žalia ir balta spalvos.

### Apranga
Žalia-balta. Dar medžio spalva.

## Klubo simbolika

FK medziai.jpg|Klubo emblema iki 2016 m.
FK Medziai 2020.jpg|Dabartinis logotipas


## Sezonai
### [[LFF]] varžybos

|}

### [[SFL]] varžybos

|}

### 7x7 Lygos varžybos

|}

### Senjorų 35+ Lygos varžybos

|}

### Dubleriai

|}

## Sudėtis
2017 m. lapkričio 10 d.

## Šaltiniai

## Nuorodos
Babikai

**Babikai** () – kaimas Lenkijos šiaurės rytuose, 9 km į šiaurės rytus nuo Šudzialovo, apie 15 km į rytus nuo Sokulkos ir 46 km į šiaurės rytus nuo vaivadijos centro Balstogės.

## Istorija

XIX a. buvo kaimas Sokulkos apskrities Zubžycos valsčiuje.

Iki 1939 m. kaimas priklausė Odelsko valsčiui, kurio rytinė dalis 1945 m. atiteko Baltarusijos TSR ir tais pačiais metais iš Lenkijoje likusios valsčiaus dalies buvo sudarytas naujas Babikių valsčius, kuris gyvavo iki 1954 metų. 1975-1998 m. priklausė Balstogės vaivadijai.

## Šaltiniai
Babikų valsčius

**Babikių valsčius** () – 1945–1954 ir 1973–1976 metais egzistavęs valsčius šiaurės rytų Lenkijoje, Balstogės vaivadijoje, Sokulkos apskrityje. Valsčiaus centras buvo Babikių kaimas.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. valsčius priklausė Lietuvos Didžiajai Kunigaikštystei. Valsčius sudarytas 1945 m. iš vakarinės Lenkijos teritorijoje likusios Odelsko valsčiaus dalies. 1952 m. liepos 1 d. valsčiuje buvo 18 kaimų. Vykdant Lenkijos valsčių reformą 1954 m. rugsėjo 29 d. valsčius buvo panaikintas. 1973 m. sausio 1 d. atkūrus valsčių sistemą, valsčius buvo atkurtas ir gyvavo iki 1976 m. liepos 1 d., kai buvo įkurtas naujas Šudzialovo valsčius.

## Šaltiniai

* Liczba ludności z publikacji „Rocznik Demograficzny Polski“, GUS 1975–1995
* Wykaz Gromad Polskiej Rzeczypospolitej Ludowej według stanu z dnia 1.VII 1952 r., PRL, GUS, Warszawa
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkūrimo įstatymas (lenk.) ;
* 1976 m. Valsčiaus panaikinimo įstatymas (lenk.) .
Adelsko valsčius

**Adelsko valsčius** () – buvęs administracinis-teritorinis vienetas dabartinėje vakarų Baltarusijos ir šiaurės rytų Lenkijos teritorijoje. Centras – Adelskas, kurį laiką – Babikai.

## Istorija

Valsčius įkurtas po I pasaulinio karo, tikriausiai vietoje buvusio Zubžycos valsčiaus. 1934 m. birželio 13 d. valsčiui priskirtas miesto teisų netekęs Adelskas.

Po II pasaulinio karo rytinė valsčiaus dalis atiteko Baltarusijos TSR, vakarinė – Lenkijai, kur buvo įkurtas naujas Babikų valsčius.

## Šaltiniai
Karališkosios salos nacionalinis parkas

**Karališkosios salos nacionalinis parkas** () – nacionalinis parkas JAV, Mičigane, apima Rojalio (Karališkąją) salą (didžiausia sala Aukštutiniame ežere) bei dar 400 smulkių salelių ir uolų. Įkurtas 1940 m.

Parke saugomi natūralūs, žmogaus neliesti spygliuočių ir mišrieji miškai, laukinių gyvūnų (vilkų, bebrų, briedžių) buveinės ir unikali ekosistema, susidariusi nedidelėje erdvėje. Taip pat čia užfiksuota ~200 paukščių rūšių, 46 žuvų rūšys.

Nacionalinio parko teritorija negyvenama, jis pasiekiamas vasaros mėnesiais keltu, vandens lėktuvais ir privačiomis valtimis. Yra dvi stovyklavietės – Vindigas ir Rok Haboras (pastarajame veikia švyturys).


File:ISROTobin.jpg|Spygliuočių miškas
Image:Isle Royale Light.JPG|Rojalio salos švyturys
Image:IsleRoyalePlane.jpg|Vandens lėktuvas tarp salų


## Šaltiniai
Bialų Lugas

**Bialų Lugas** () – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.

## Istorija
1975-1998 m. priklausė Balstogės vaivadijai.
Kanzas Sitis

**Kanzas Sitis** du miestai vienas šalia kito Jungtinėse Valstijose:
* Misūrio valstijoje;
* Kanzaso valstijoje.
Aidzuvakamacu

**Aidzuvakamacu** () – miestas Japonijoje, Honšiū salos centrinėje dalyje, Fukušimos prefektūroje. Įsikūręs kalnuose, prie Agano upės, į vakarus nuo Inavaširo ežero. Yra geležinkelio stotis, plentų mazgas. Spalvotosios metalurgijos, tiksliųjų mašinų, elektronikos, tekstilės, medienos apdirbimo pramonė; lako dirbinių gamyba. Klimatinis kurortas, turistinis centras. Veikia Aizdu universitetas (įkurtas 1993 m.). Yra pilis (XIV a.), karališkasis sodas.

## Šaltiniai
Ai Petri

**Ai Petri** arba ***Aj Petris***. (, , ) – viršukalnė pagrindinėje Krymo kalnų grandinėje, Ai Petri plynaukštėje, Jaltos savivaldybėje, Kryme. Aukštis – 1234,2 m. Nuo kalno atsiveria vaizdinga pietinio Krymo kranto panorama

Ai Petri – unikali savo klimatinėmis sąlygomis visoje Ukrainoje – čia būna daugiausiai dienų su rūku šalyje (1970 m. – 215 d.) bei fiksuojamas stipriausias vėjas (1949 m. vėjas, viršijantis 15 m/s greitį pūtė 125 dienas, o stipriausias užfiksuotas – 50 m/s).

Į kalną veda 3,5 km ilgio oro tramvajaus linija. Pavadinimas Ai Petri graikų kalba reiškia „Šv. Petras“ ().


Image:Ай-Петри 006.jpg|Rūko dengiama kalno viršūnė
Image:Ai-Petri view-IV-2.jpg|Vaizdas nuo kalno
Image:Ab kanatnaya doroga 02.jpg|Oro tramvajus


## Šaltiniai
Aja

**Aja** gali reikšti:

* Aja – šviesos deivė Mesopotamijos mitologijoje.
* Aja – šaltinio nimfa graikų mitologijoje.
* Aja – įvairiakalbės kilmės vardas.
Aja (kyšulys)

**Aja** (, , ) – kyšulys pietinėje Krymo pakrantėje, į pietryčius nuo Balaklavos. Smarkiai (13 km) išsišauna į Juodąją jūrą. Paviršius kalnuotas (aukštis iki 558,5 m), priklauso Krymo kalnų masyvui. Į rytus nuo Ajos telkšo Laspio įlanka. Ties kyšulio pagrindu yra grotų. Aplink kyšulį yra reliktinė pušų giraitė.

Kyšulio pavadinimas graikų kalba reiškia „šventoji“.

## Šaltiniai
Naujasis Ostruvas

**Naujasis Ostruvas** () – kaimas Lenkijos šiaurės rytuose, 7 km į pietus nuo Šudzialovo, apie 21 km į pietryčius nuo Sokulkos ir 36 km į šiaurės rytus nuo vaivadijos centro Balstogės. Kaimas yra 151 m aukštyje virš jūros lygio.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.

XIX a. buvo trys kaimai Sokulkos apskrityje, Naujajame Ostruve buvo Ostruvo valsčius. 1975–1998 m. priklausė Balstogės vaivadijai.

## Šaltiniai
Šiaurės Ostruvo Marijos Dangun Žengimo parapija

**Ostruvo Pulnocnų Marijos dangun žengimo parapija** () - viena iš Sokulkos stačiatikių dekanato parapijų, Ostruvo Pulnocnų kaime. Parapijoje yra dvi koplyčios *Šv. Vladimiro Didžiojo* Ostruvo Poludniovų kaime ir *Šv. Jono Krikštytojo* Stara Gžibovščizna kaime.
 

Vaizdas:Cerkiew Stara Grzybowszczyzna 747780.jpg|Stara Gžibovščizna Šv. Jono Krikštytojo cerkvė


## Literatūra

* Kalendarz prawosławny na 2010 rok, Wydanie Warszawskiej Metropolii Prawosławnej, ISSN 1425-2171
AIA Group

**„American International Assurance“** (*AIA*) – draudimo bendrovė, kuri turi per 20 mln. klientų ir 15 regiono šalių valdo daugiau kaip $90 mlrd. USD vertės turtą. Ji teikia gyvybės draudimo, pensijų planavimo, nelaimingų atsitikimų bei sveikatos draudimo paslaugas ir siūlo turto valdymo sprendimus asmenims bei įmonėms.

„American International Group“ (*AIG*) bendrovė savo Honkonge registruotai AIA planavo skelbti pirminį viešąjį akcijų pasiūlymą, taip siekiant grąžinti bent dalį iš 182 mlrd. USD JAV vyriausybės skirtos pagalbos. Vėliau AIG ketino perleisti didžiausiai Jungtinės Karalystės draudikei „Prudential“ savo gyvybės draudimo bendrovę Azijoje už 35 mlrd. USD. Tačiau galiausiai AIA atsiskyrė nuo AIG ir prisitraukė $20,5 mlrd USD išleisdama savo akcijas Honkongo vertybinių popierių biržoje.

## Išnašos
Klauseikių apylinkė

**Klauseikių apylinkė** – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Ylakių valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Aleksandrijos apylinkės.

## Šaltiniai
Prudential plc

**Prudential plc** – gyvybės draudimo ir investicinių fondų valdymo bendrovė, kuri turi per 25 mln. klientų ir valdo daugiau kaip £290 mlrd. GBP vertės turtą. Jos didžiausias padalinys *Prudential Corporation Asia* yra vienas iš stambiausių gyvybės draudimo paslaugų tiekėjų Azijoje. Pastarasis aptarnauja 15 mln. klientų. Kitas stambus JK gyvybės draudimo skyrius turi 7 mln. klientų Didžioje Britanijoje. Šiai įmonei taip pat priklauso Jackson National Life Insurance bendrovė, kuri yra viena iš didžiausių gyvybės draudimo įmonių JAV. Prudential bendrovė taip yra priglaudus investicinių fondų valdymo įmonę M&G Investments. Pastaroji valdo £174 mlrd. GBP vertės turtą. 

## Išnašos
Prudential Financial

**The Prudential Insurance Company of America** – finansinių paslaugų bendrovė, kuri turi per 50 mln. klientų ir valdo beveik $650 mlrd. USD vertės turtą. Be to, yra išdavus $2 trln. USD vertės gyvybės draudimo liudijimų. „Prudential Financial“ įmonė apjungia šimtus įvairiausių skyrių. Jos padaliniai teikia gyvybės draudimo, pensijų planavimo, investicijų valdymo, vertybinių popieirų tarpininkavimo, nekilnojamojo turto paslaugas instituciniams ir individualiems klientams JAV, Lotynų Amerikoje, Europoje bei Azijoje. 

## Išnašos
Lokaušėlė

**Lokaušėlė** arba **Lokauša** – upelis Lietuvoje, Panevėžio rajono pietvakariuose, Krekenavos seniūnijoje; Nevėžio dešinysis intakas. Prasideda Skilvionių miškuose, 1 km į rytus nuo Žibartonių. Teka į rytus, žemupyje – į pietryčius. Įteka į Nevėžį 93,3 km nuo jo žiočių, ties Linkavičiais (3 km į pietus nuo Krekenavos).

Intakas – Paltis (dešinysis).

Aukštupio vaga sureguliuota, kitur vaga natūrali, sudaro gilų slėnį. Lokaušėlės žemupio slėnis patenka į Krekenavos regioninį parką. Kaimai prie upės: Skilvioniai, Skripija, Papalčiai, Želniškiai, Mairiškiai, Linkavičiai.

Nemaišytina su kiek šiauriau tekančiu kitu Nevėžio intaku **[[Lokauša]]**.

Vandenvardis kildinamas nuo gyvūno pavadinimo *[[lokys]], lokė*.

## Šaltiniai
Emaar

**Emaar Properties** – didžiausia nekilnojamojo turto vystymo bendrovė Persijos įlankos regione. „Emaar“ veikla apima žemės nuosavybės investicijas ir jos plėtojimą, įvairų nekilnojamojo turto projektų vystymą bei jų valdymo paslaugas. Šios bendrovės pagrindinis konkurentas – Nakheel nekilnojamojo turto vystymo įmonė.

## Ambicingi projektai
„Emaar Properties“ išplėtojo *Burj Khalifa* prekybinį centrą Dubajuje. Emaar Pradėjo aukščiausio pasaulyje dangoraižio statybą 1998 m. Burj Khalifa dangoraižis buvo baigtas statyti 2010 m. Viso šio projekto kaina siekė $20 mlrd. USD. Ši bendrovė taip pat yra išvysčiusi didžiausią pasaulyje prekybos centrą Dubai Mall.
Šumsko dvaras

**Šumsko dvaras** (seniau ***Laukininkų dvaras***) – dvaras Vilniaus rajone, 1,5 km į pietus nuo Šumsko miestelio, Laukininkų kaime.

## Istorija

Dvaras įsikūręs šalia istorinio Juodojo trakto, anksčiau vadintas Laukininkų ( minimas nuo XVI a.pr. priklausė Sakavičiams (giminės pradininkas Stanislovas Sakas - Vytauto Didžiojo bajoras, pasirašęs Horodlės sutartį 1413 m.).

1618 m. jį įsigijo Kazimieras Šumskas ir pavadino savo vardu. Jo anūkas 1696 m. Mykolas Šumskis ir Halina Šumskienė pastatė medinę bažnyčią, įkurdino vienuolius dominikonus.
Išlikę rūmai perstatyti XIX a. pradžioje, dvarą valdant Laskavičiams (Laskowich), o jų stiliui įtaką padarė Karlo Spampanio () kūryba, Patarimus kaimynams, įsirengti unikalios akustikos ovalinę salę, teikė M. K. Oginskis, kurio, netoliese esantis Zalesės (Užumedžio) dvaras, tuo metu, garsėjo kaip svarbus kultūros židinys.

2019 m. dvarą įsigijo kino režisierė Inesa Kurklietytė su vyru teatro režisieriumi ir aktoriumi Ramūnu Abukevičiumi ir jį rekostravo.

## Šaltiniai

## Nuorodos
* Šumsko dvaro sodyba (Kultūros vertybių registras)
* Šumsko dvaras (miestai.net)
* Šumsko dvaro sodyba (Lietuvos dvarų duomenų bazė) 
* Šumskas
Michailas Prochorovas

** Michailas Prochorovas** (, g. 1965 m. gegužės 3 d. Maskvoje, Sovietų sąjungoje) – įtakingas rusų magnatas, milijardierius, politikas, sporto mecenatas. 

M. Prochorovas – investicijų fondo „ONEXIM Group“ (*Группа ОНЭКСИМ*) prezidentas, aukso gavybos bendrovės „Polius Zoloto“ (*Полюс Золото*) generalinis direktorius, Rusijos biatlono sąjungos prezidentas, NBA krepšinio komandos Brooklyn Nets savininkas,  kontrolinių akcijų paketų didžiausiose Rusijos žaliavų ir energetikos įmonėse savininkas, liberalų partijos „Teisingas reikalas“ (*Правое дело*) lyderis.

2011 m. M. Prochorovas užėmė trečią vietą tarp Rusijos turtuolių (pagal žurnalo „Forbes“ versiją)  – jo turtas įkainotas $18 mlrd.

## Šaltiniai

## Nuorodos

* Apie oligarcho kelią
* Apie M.Prochorovo karjerą (rusų k.) 
* M.Prochorovo tinklalapis
Dubajaus Pakrantės Ruožas

**Dubajaus Pakrantės Ruožas** () – projektas Dubajuje, JAE. Šis dirbtinis salynas atspindės pagrindinius islamo simbolius – žvaigždę ir pusmėnulį. Naują nekilnojamojo turto vystymo projektą sudaro kanalai ir salos, kuriose išsibarstys prašmatnūs pastatai, prabangūs viešbučiai bei vilos. Arabijos 70 km ilgio dirbtinis kanalas drieksis per dykumą, o jo lanko formos dirbtinių salų dariniai apjuos Džebel Ali palmės salyną – vieną iš trijų palmių salų. Uoste numatyta prieiga laivams, o jo apylinkės bus suskirstytos į komercines, gyvenamosios, kurorto ir poilsio zonas. Dubajaus pakrantės ruožas išplės Dubajus pakrantės liniją iki 820 kilometrų (492 mylių) ir bus 12 kartų didesnis už dabartinį Dubajaus pakrantės ilgį bei apims daugiau kaip 81 000 000 m² plotą. Ir net bus didesnis nei Manhatanas.

Bendrovė „Nakheel“ ruošiasi įgyvendinti šį projektą. Ji taip pat išplėtojo ir tebevysto kitus dirbtinių salų sumanymus Dubajuje. Tai viena iš didžiausių pasaulyje nekilnojamojo turto vystymo bendrovių, priklausanti Jungtinių Arabų Emiratų valstybinei įmonei „Dubai World“.

Dirbtiniai pusiasaliai − Dubajaus turizmo plėtojimo programos dalis, skirta naftos išteklių išsekimo ekonominei atsvarai sukurti. Ateities Dubajaus tikslas − tapti vienu didžiausių pasaulyje turizmo plotu, darančiu žymią įtaką šalies ekonomikai.
Skilvionių miškai

**Skilvionių miškai** – miškų masyvas Panevėžio rajono pietvakariuose, Krekenavos seniūnijoje, 3 km į vakarus nuo Krekenavos. Priklauso Panevėžio miškų urėdijos Krekenavos girininkijai. Apima 14,5 km² teritoriją, iš jos mišku apaugę 13,2 km². Skilvionių miškų masyvą sudaro Skilvionių ir Bulbinavos miškai.

Paviršius lygus. Dirvožemiai velėniniai glėjiški ir velėniniai karbonatiniai sujaurėję priemoliai. Mišku teka Nevėžio intakas Lokaušėlė.

Miškus sudaro šie medynai:
* beržynai – 62 %
* uosynai – 12 %
* drebulynai – 11 %
* eglynai – 6 %
* juodalksnynai – 4 %
* baltalksnynai – 3 %
* ąžuolynai – 2 %

Medynų vidutinis amžius – 48 metai. Pusamžiai medynai sudaro 61 %, pribręstantys – 16 %, brandūs – 13 %, jaunuolynai – 10 %.

Skilvionių miškuose gausu stambiųjų kanopinių gyvūnų (šernų, stirnų ir kt.). Šalia miško įsikūrę Skilvionių, Vilkijos, Žemantiškių kaimai.

## Šaltiniai
Prudential

* Prudential plc – JK finansinių paslaugų bendrovė.
* Prudential Financial – JAV finansinių paslaugų bendrovė.
Žvelgaičių tvenkinys

**Žvelgaičių tvenkinys** – (dar vadinamas **Žvelgaičių ežeru**) yra šiaurės Lietuvoje, Joniškio rajone, į pietvakarius nuo Žagarės, šalia Žvelgaičių gyvenvietės. Ilgis pietvakarių-šiaurės rytų kryptimi 1,5 km, plotis iki 0,4 km. Pietinė tvenkinio dalis labai užžėlusi vandens augalija. Krantai daugiausia žemi, supelkėję, šiaurės vakarinis krantas aukštas, status, pietrytinis – aukštokas. Per tvenkinį teka upelis į Švėtę. Tvenkinį supa pušynai. Aplink tvenkinį įrengtas Žagarės ozo pažintinis takas. Pietvakarinėje pakrantėje telkšo Žvelgaičių karjeras, šiaurvakarine pakrante eina kelias .

Žvelgaičių tvenkinys susidarė XIX a. įrengus vandens malūno užtvanką.

## Šaltiniai
Motiejūnų apylinkė (Smėliai)

**Motiejūnų apylinkė** – Lietuvos TSR administracinis-teritorinis vienetas vidurio rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Gelvonų valsčiuje, 1950 m. priskirta naujam Smėlių rajonui. Panaikinta 1954 m. gegužės 25 d. prijungiant prie Bagaslaviškio apylinkės.

## Šaltiniai
Emyratų Rūmai

**Emyratų Rūmai** – ištaigingas viešbutis, įsikūręs Abu Dabyje, JAE. Viešbučio statybos išlaidos siekė 1,9 mlrd. svarų. Šis viešbutis yra antras brangiausias pasaulyje statybos sąnaudų atžvilgiu. Emyratų Rūmų statybos kaštus pranoko tik Marina Bay Sands viešbutis, esantis Singapūre.
Žirnaja

**Žirnaja** – upė Lietuvoje, Ukmergės rajono pietinėje dalyje; Šventosios kairysis intakas. Išteka iš Žirnajų ežero šiaurinio galo, teka į šiaurės rytus Pabaisko apylinkėmis. Žemupyje daro vingį į pietus, prateka Šaltupio mišką. Įteka į Šventąją 30,2 km nuo jos žiočių, 5 km į vakarus nuo Pabaisko. Turi vieną intaką – Vintarą (3 km).

Vidurupyje įrengtas nedidelis Maigių tvenkinys. Gyvenvietės prie Žirnajos: Pažirnajė, Rakaučizna, Maigiai I, Vinkšniškiai, Smilgiai.

Upėvardis siejamas su  („žirnių laukas, žirnių virkščios“).

## Šaltiniai
FK Cementininkas (2024)

**Akmenės SC** – Lietuvos futbolo ir futsalo klubas iš Naujosios Akmenės.

## Istorija

1996 m. buvo įkurtas FK Akmenė klubas, registruotas kaip „Akmenės r. futbolo klubas „Akmenė““. FK Akmenė yra Šiaulių AFF narė.

Tuo tarpu Akmenės sporto centras (**Akmenės SC**) buvo įregistruotas 1999 m. kaip biudžetinė įstaiga „Akmenės rajono sporto centras“. Logotipe rodomos datos yra 1966 m. ir 1997 m. FK Akmenė ir **Akmenės SC** bendradarbiauja nuo 2004 m. 2006 m. Naujosios Akmenės klubas buvo tapęs klubo FK Šiauliai trečiąja komanda.

2015 metais sėkmingai kovojo II lygos pirmenybėse ir buvo vieni iš lyderių. Tais metais pirmenybes baigė trečioje pozicijoje. Tuo metu LFF II lyga pirmenybėse žaidė bendras Akmenės SC ir „Akmenės Cementas“ (VšĮ „Akmenės futbolas“) darinys. Tačiau šis bendradarbiavimas tęsėsi neilgai. Labai skyrėsi SC ir VŠĮ vadovų požiūriai.

2018 m. įvyko Akmenės sporto centro ir FK Akmenės Cementas skyrybos. Cementininkai atsisakė ryšių su SC ir išstatė atskirą komandą LFF II lyga pirmenybėse, o Akmenės SC dalyvauja LFF III lyga Šiaulių zonos pirmenybėse kartu su FK Akmenė kaip jungtinė komanda. Akmenės komanda užėmė antrą vietą ŠAFF III lygos pirmenybėse. Šarūnas Barakauskis tapo rezultatyviau žaidėju šiame sezone.

2024 m. komanda pradėjo sezoną kaip FK Akmenė-SC, o baigė kaip FK Cementininkas. Komanda nugalėjo bendrose PAFF-ŠAFF III lygos pirmenybėse.

2025 m., po 7 metų pertraukos, komanda sėkmingai licencijavosi ir žaidė Antroje lygoje. B divizione užėmė 7 vietą.

## Klubo simbolika
### Logotipų kaita

Naujoji Akmenė COA.svg|Logotipas iki 2016 metų (Akmenės rajono herbas)
FK Akmenė logotipas.png|FK Akmenė logotipas
Akmenės SC.jpg|Akmenės SC logotipas 
FK Cementininkas 2024.png|2024 m. FK Cementininkas logotipas


## Sezonai

|}

## Dubleriai

2025 m. LFF III lygos Šiaulių-Panevėžio zonoje debiutavo „Cementininkas B“, ir užėmė 4 vietą.

## Sudėtis
*Atnaujinta: 



















== Treneriai ==
*  [[Valdas Rubel]], 2010–2011,
*  [[Edmundas Liaudanskas]], 2015–2016.
*  [[Valdas Rubel]], 2025–

==Salės futbolas==


Nuo 2021–2022 m. sezono pradžios Akmenės SC subūrė bendrą komandą su [[FA Šiauliai#Salės futbolo varžybos|FA Šiauliai]], kuri buvo pavadinta *'FK Saulės Kraštas''' Tuo tarpu bendra FK Akmenės ir Akmenės SC komanda žaidė Šiaulių apskrities futsal pirmenybėse. 2023 m. projektas „FK Saulės kraštas“ baigėsi, komanda sugrįžo į Akmenę, žaidė naujai atrestauruotame sporto centre, ir pakeitė pavadinimą į FK Akmenės kraštas.

## Išnašos

## Nuorodos
* Oficiali svetainė
* senoji oficiali svetainė
Počopekas

**Počopekas** () – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975–1998 m. priklausė Balstogės vaivadijai.
Žirgų ragas

**Žirgų ragas** arba **Arklių ragas** – kyšulys Kuršių nerijoje ties Pervalka, Birštvyno kyšulio dalis. Kuršių mariose priešais Žirgų ragą dirbtinėje saloje yra pastatytas Pervalkos švyturys. Žirgų ragas priklauso Kuršių nerijos nacionalinio parko Karvaičių kraštovaizdžio draustiniui.

Žirgų ragu kartais vadinamas visas didelis pusiasalis, nors seniau jis vadintas Biržtvynu (), o Žirgų ragu (*Pferdehaken*) – tik pats iškyšulys.

Ragas taip pavadintas, nes čia anksčiau buvo žirgų ganyklos. Ties šia vieta per neriją į pajūrį ir atgal vilkdavo žvejų valtis, o dar seniau tarnavo kryžiuočių žygiams.

## Šaltiniai
Žilakrūmis

**Žilakrūmis** (*Elaeagnus*) – žilakrūminių (*Elaeagnaceae*) šeimos augalų gentis, kurią sudaro 50-70 įvairių krūmų ir nedidelių medžių rūšys. Dauguma rūšių kilusios iš vidutinių platumų ir subtropinės Azijos, yra augančių Australijoje, Šiaurės Amerikoje, Filipinuose. Dabar įvairios rūšys introdukuotos visame pasaulyje.

Žilakrūmiai auginami parkuose, plentų apsauginiuose želdiniuose, prie geležinkelių.

## Rūšys

Lietuvoje auginamos 3 rūšys:
* Siauralapis žilakrūmis (*Elaeagnus angustifolia*)
* Amerikinis žilakrūmis (*Elaeagnus commutata*)
* Gausiažiedis žilakrūmis (*Elaeagnus multiflora*)

## Šaltiniai
Siauralapis žilakrūmis

**Siauralapis žilakrūmis** (*Elaeagnus angustifolia*) – žilakrūminių (*Elaeagnaceae*) šeimos augalų rūšis. Kilusi iš vidurio-vakarų Azijos (pietų Rusija, Kazachstanas, Turkija, Iranas), introdukuota Europoje, Šiaurės Amerikoje.

Tai krūmas arba iki 10 m aukščio užaugantis medis dygliuotomis šakomis. Lapai balsvi, lancetiški, 4-9 cm ilgio. Žiedai geltoni, kvapnūs, su 4 vainiklapiais. Vaisius – 1-1,7 cm ilgio oranžiškai raudonas kaulavaisis (valgomas).

Auginamas Lietuvoje, dažnas. Siauralapis žilakrūmis šviesomėgis, nereiklus dirvožemiui, gerai pakelia sausras, užterštą orą.


Image:Elaeagnus angustifolia 2.jpg|Ūgliai
Image:Elaeagnus angustifolia.jpg|Žiedai
Image:Elaeagnus angustifolia Fruit 2.jpg|Vaisiai


## Šaltiniai
Amerikinis žilakrūmis

**Amerikinis žilakrūmis** (*Elaeagnus commutata*) – žilakrūminių (*Elaeagnaceae*) šeimos augalų rūšis. Kilusi iš vakarų Šiaurės Amerikos: nuo pietų Aliaskos iki Jutos, rytuose arealas siekia Kvebeką, Minesotą. Introdukuota Europoje.

Tai 2–3 m aukščio krūmas, be dyglių. Lapai sidabriškai balsvi, lancetiški, 2–7 cm ilgio. Žiedai aštraus kvapo, geltoni, su 4 vainiklapiais. Vaisius – 9–12 mm ilgio sidabriškas kaulavaisis.

Auginamas Lietuvoje, apyretis. Gerai dauginasi šaknų atžalomis, nebijo didelių šalčių.


Image:Silber-Ölweide (Elaeagnus commutata) 5824.JPG|Lapai
Image:Elaeagnus commutata, by Mary Vaux Walcott.jpg|Požymiai
Image:Elaeagnus commutata USDA2.jpg|Vaisiai


## Šaltiniai
Vojnovcė (Šudzialovo valsčius)

**Vojnovcė** () – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje. Šalia kaimo yra Sokulkos aukštumai priklausantis *Voinovskių* kalnas.

## Istorija
1975-1998 m. priklausė Balstogės vaivadijai.
Šudzialovo Šv. Vincento Fereriušo ir Šv. Apaštalo Bartalomiejaus parapija

**Šudzialovo Šv. Vincento Fereriušo ir Šv. Apaštalo Bartalomiejaus parapija** () - parapija įkurta 1906 metais. Parapija priklauso Balstogės arkivyskupijai, Krinkų dekanatui. Parapijos bažnyčia pastatyta 1935-1937 m. ir pašventinta 1938 m., bažnyčios architektas *Stefanas Šileris*.

## Nuorodos

* Aprašymas apie parapiją (lenk.).
Šudzialovo Šv. Jurgio Nugalėtojo cerkvė

**Šudzialovo Šv. Jurgio Nugalėtojo cerkvė** () – nebeegzistuojanti stačiatikių cerkvė Šudzialovo kaime. Tiksliai nėra žinoma kada buvo pastatyta ši cerkvė, bet manoma kad ji jau stovėjo prieš 1596 m. pasirašytą Bresto uniją. Iki 1839 m. ši cerkvė priklausė unitams, kurie 1839 m. buvo prievarta priversti pereiti į stačiatikybę. 1879 m. šalia cerkvės buvo įkurtos kapinės. 1900 m. vietoje senosios cerkvės buvo pastatyta nauja cerkvė, kurioje įsikūrė Šudzialovo Šv. Jurgio Nugalėtojo parapija. 1914 m. per kilusį gaisrą cerkvė buvo stipriai apgadinta. Prasidėjus I pasauliniam karui visa stačiatikių bendruomenė pasitraukė į Rusijos imperiją. Per karą cerkvė buvo stipriai apgadinta. Po karo cerkvė nebebuvo naudojama ir 1936 m. buvo visiškai sugriauta, kai vietiniai gyventojai pradėjo naudoti buvusios cerkvės plytas naujos katalikų bažnyčios statyboms.

## Šaltiniai

* A. Radziukiewicz, W Szudziałowie stanął krzyż, „Przegląd Prawosławny“, nr 8 (302), sierpień 2010, ISSN 1230–1078, s.15

## Literatūra

* Grzegorz Sosna, Antonina Troc-Sosna: Zapomniane dziedzictwo. Nie istniejące już cerkwie w dorzeczu Biebrzy i Narwi. Białystok: Orthdruk, 2002. ISBN 83-85368-94-9.
Édouard-Léon Scott de Martinville

**Eduardas-Leonas Skotas de Martinvilis** (; 1817 m. balandžio 25 d. Paryžius – 1879 m. balandžio 26 d. Paryžius) – prancūzų spaustuvininkas ir knygų pardavėjas. Jis išrado pirmąjį garsą įrašantį prietaisą, fonautografą, kuris buvo užpatentuotas Prancūzijoje 1857 m. kovo 25 d.

## Biografija
Būdamas spaustuvininku, jis galėjo perskaityti naujausius straipsnius apie mokslinius išradimus ir taip tapo išradėju. Skotas de Martinvilis buvo susidomėjęs galimybe įrašyti žmogaus balsą panašiu būdu kaip tuomet dar nauja technologija – fotografija įamžindavo šviesą ir vaizdą. Jis tikėjosi sukurti kokios nors formos stenografiją, kuri sugebėtų užrašyti visą pokalbį be jokių trukdžių. Taipogi, jis buvo kelių istorijos tema, stenografijos būdu parašytų straipsnių autorius (1849 m.).

Nuo 1854 m. jis pradėjo domėtis vokalinių garsų įrašymo būdais. Kartą skaitydamas vieno fizikos vadovėlio skiltį Skotas pastebėjo klausos anatomijos piešinius. Jis siekė imituoti klausos procesą mechaniniame prietaise, ausies būgnelį pakeičiant elastine membrana, klausomuosius kauliukus eile svertų, kurie judintų stilių, o šis garso bangas užrašytų ant popieriaus, medienos ar stiklo lakštų, padengtų suodžiais. 1857 m. sausio 26 d. jis pateikė savo projektą laiške Prancūzijos Akademijai (). Tų pačių metų kovo 25 d. jis gavo patentą #17 897/31 470 už fonautografą.

Fonautografas naudojo kūgio formos dubenį garsui kaupti, pritvirtintą prie diafragmos, kuri virpindavo adatėlę, o ši užrašydavo veiksmą ant suodžiais padengto cilindro. Skotas de Martinvilis sukūrė kelis tokius prietaisus su akustinių instrumentų gamintojo, Rudolfo Koenigo (*Rudolph Koenig*), pagalba. Kitaip nei vėliau Edisono sukonstruotas fonografas (1877 m.), fonautografas galėjo tik vizualiai užrašyti garsą ir neturėjo galimybės jį atkurti. Fonautografas buvo naudojamas tik moksliniams tikslams tiriant garso bangas.

## Bibliografija

* *Jugement d'un ouvrier sur les romans et les feuilletons à l'occasion de Ferrand et Mariette* (1847 m.)
* *Histoire de la sténographie depuis les temps anciens jusqu'à nos jours* (1849 m.)
* *Les Noms de baptême et les prénoms* (1857 m.)
* *Fixation graphique de la voix* (1857 m.)
* *Notice sur la vie et les travaux de M. Adolphe-Noël Desvergers*
* *Essai de classification méthodique et synoptique des romans de chevalerie inédits et publiés. Premier appendice au catalogue raisonné des livres de la bibliothèque de M. Ambroise Firmin-Didot* (1870 m.)
* *Le Problème de la parole s'écrivant elle-même. La France, l'Amérique* (1878 m.)

## Literatūra
* Helmholtz, Hermann. *On the Sensations of Tone as a Physiological Basis for the Theory of Music*. Vertė Alexander J. Ellis. London: Longmans, Green, 1875 m., 20 psl.
* *History of the Phonautograph* Marco, Guy A., editor. *Encyclopedia of Recorded Sound in the United States*. New York: Routledge, 1993 m., 615 psl.
* Winston, Brian. *Media Technology and Society: a History from the Telegraph to the Internet*. New York: Routledge, 1998 m.

## Šaltiniai
Šudzialovo Šv. Jurgio Nugalėtojo parapija

**Šudzialovo Šv. Jurgio Nugalėtojo parapija** () - nebeegzistuojanti stačiatikių parapija Šudzialovo kaime. Parapija įkurta 1900 m. balandžio 24 d., kurios centru tapo Šudzialovo Šv. Jurgio Nugalėtojo cerkvė. Parapijai priklausė 14 kaimų: Šudzialovas, Bialų Lugas, Boratinščizna, Sluikos Borovščizna, Kozlovų Lugas, Novinka, Ostruvekas, Rovekas, Sluika, Sukovičė, Talkovščizna ir kiti mažesni kaimai. Parapijoje buvo 1125 parapijiečiai. 1913 m. buvo 1238 parapijiečiai. 1906 m. stačiatikiai sudarė daugumą Šudzialovo kaimo gyventojų. Parapija egzistavo iki 1915 m. kai prasidėjus I pasauliniam karui beveik visi parapijiečiai pabėgo į Rusijos imperiją. Per 1918-1921 metus parapija buvo galutinai panaikinta, o 1936 m. galutinai nugriauta ir parapijos cerkvė. 

## Šaltiniai

* A. Radziukiewicz, W Szudziałowie stanął krzyż, "Przegląd Prawosławny", nr 8 (302), sierpień 2010, ISSN 1230-1078, s.14

## Literatūra

* Bibliografia parafii prawosławnych na Białostocczyźnie, ks. Grzegorz Sosna, Ryboły 1992 
* Grzegorz Sosna, Antonina Troc-Sosna: Zapomniane dziedzictwo. Nie istniejące już cerkwie w dorzeczu Biebrzy i Narwi. Białystok: Orthdruk, 2002. ISBN 83-85368-94-9.
Voroničos draustinis

**Voroničos draustinis** () - draustinis esantis Knišino girioje, šiaurės rytų Lenkijoje, Palenkės vaivadijoje, Sokulkos apskrityje, Šudzialovo valsčiuje. Draustinyje saugoma reta vietinė augalija: pataisas varinčius, statusis atgiris ir paprastasis žalčialunkis.
Bachmatuvka

**Bachmatuvka** () – kaimas Lenkijos šiaurės rytuose, Sokulkos valsčiuje, Sokulkos apskrityje, Palenkės vaivadijoje. Kaimas yra apie 7 km į vakarus nuo Sokulkos ir 36 km į šiaurės rytus nuo vaivadijos centro Balstogės.

## Istorija
1975-1998 m. priklausė Balstogės vaivadijai.
Diego Armando Maradonos stadionas (La Plata)

**Diego Armando Maradonos stadionas** (; anksčiau ***La Platos miesto stadionas***, , dar vadinamas *Estadio Único*) – daugiafunkcis stadionas Argentinoje, La Platos mieste. Daugiausia naudojamas futbolo varžyboms. Vienas moderniausių stadionų visoje Lotynų Amerikoje. Greta įrengtas regbio stadionas, atletikos aikštė. Šiame stadione rungtyniauja La Platos klubai „Club de Gimnasia y Esgrima La Plata“ ir „Estudiantes de La Plata“, nors jie turi ir atskirus savo stadionus.

## Istorija

Nors La Plata buvo miestas, kandidatavęs surengti 1978 m. pasaulio futbolo pirmenybių rungtynes, tačiau stadionas tuomet nebuvo pastatytas. Naujasis stadionas atidarytas 2003 m. birželio 7 d. Po rekonstrukcijos atidarytas 2011 m. vasario 17 d. Tais metais stadione koncertavo grupė „U2“, taip pat vyko 2011 m. Copa América čempionato grupės ir atkrintamosios varžybos bei rungtynės dėl 3 vietos.

Po D. Maradonos mirties, 2020 m. gruodį stadionas pervadintas jo garbei.

## Šaltiniai
Argentinos Malvinų stadionas

**Argentinos Malvinų stadionas** () – stadionas Argentinoje, Mendosos mieste, Generolo San Martino parke. Daugiausia naudojamas futbolo varžyboms. Šiame stadione namų rungtynes Primera divizione žaidžia „Godoy Cruz Antonio Tomba“ klubas.

## Istorija

Pastatytas 1976 m. ruošiantis 1978 m. pasaulio futbolo čempionatui Argentinoje. Atidarytas 1978 m. gegužės 14 d. Pradžioje vadintas *Estadio Ciudad de Mendoza*, bet vėliau pervadintas Malvinų karo garbei. 1998 m. stadione vyko vienas iš „Human Rights Now!“ pasaulinių koncertų. Stadione vyko 2011 m. Copa América čempionato rungtynes.

## Šaltiniai
Ernesto Martearenos stadionas

**Ernesto Martearenos stadionas** () – daugiafunkcis stadionas Argentinoje, Saltos mieste. Daugiausia naudojamas futbolo ir regbio varžyboms. Šiame stadione namų rungtynes žaidžia vietiniai Saltos futblo klubai „Juventud Antoniana“, „Central Norte“, taip pat kartais rungtyniauja Argentinos regbio rinktinė.

## Istorija

Pastatytas ruošiantis 2001 m. pasaulio jaunimo (U-20) futbolo čempionatui Argentinoje. Atidarytas 2001 m. sausio 5 d. Stadione vyko 2011 m. Copa América čempionato 2 rungtynės.

## Šaltiniai
Bisentenarijo stadionas

**Bisentenarijo stadionas** () – daugiafunkcis stadionas Argentinoje, San Chuano mieste. Daugiausia naudojamas futbolo varžyboms. Pavadintas Argentinos 200 metų jubiliejaus garbei. Šiame stadione namų rungtynes žaidžia vietinis klubas „San Martín de San Juan“.

## Istorija

Pastatytas ruošiantis 2011 m. Copa América čempionatui. Turėjo būti atidarytas dar 2010 m. gegužę – būtent tada buvo 200-osios Gegužės revoliucijos metinės, tačiau statybos vėlavo. Stadionas atidarytas 2011 m. kovo 16 d., draugiškose atidarymo rungtynėse Argentinos rinktinė rezultatu 4–1 nugalėjo Venesuelą.

## Šaltiniai
Estanislao Lopeso stadionas

**Estanislao Lopeso stadionas** (, dar vadinamas *El Cementerio de Los Elefantes*) – daugiafunkcis stadionas Argentinoje, Santa Fė mieste. Daugiausia naudojamas futbolo varžyboms. Šiame stadione namų rungtynes žaidžia vietinis klubas „Club Atlético Colón“, kartais rungtyniauja Argentinos regbio rinktinė. Stadiono pravardė *El Cementerio de Los Elefantes* („Dramblių kapinės“) kilo dėl to, kad vietinė CA Colón ekipa čia dažnai nugali kur kas pajėgesnius varžovus.

Stadionas pavadintas XIX a. Santa Fė provincijos gubernatoriaus Estanislao Lopeso (1786–1838) garbei. 

## Istorija

Atidarytas 1946 m. liepos 9 d. rungtynėmis tarp Club Atlético Colón ir Boca Juniors klubų. 1947 m. stadione apsilankė Eva Perón.

Stadione vyko 2011 m. Copa América čempionato 4 rungtynės.

## Šaltiniai
Bohonikų mečetė

**Bohonikų mečetė** () – viena iš keturių kartu su Krušinianų, Varšuvos ir Gdansko Lenkijoje veikiančių mečečių Bohonikų kaime. Mečetė pastatyta 1873 metais, sudegus senajai totorių mečetei. Per II pasaulinį karą mečetė buvo smarkiai apgadinta, nes čia buvo įrengta kareivių ligoninė. 2005 m. mečetė buvo kapitaliai restauruota. Mečetė yra 460 m³ tūrio, pastatyta ant stačiakampio, 11,49 m ilgio ir 8,03 m pločio, pagrindo. 1966 m. mečetė įtraukta į Palenkės vaivadijos saugomų istorinių paminklų sąrašą.


Vaizdas:Bohoniki meczet przewodniczka.jpg
Vaizdas:Bohoniki meczet sciana modlitewna.jpg
Vaizdas:Bohoniki meczet.jpg
Vaizdas:Meczet w Bohonikach719.jpg


## Literatūra

* Rąkowski Grzegorz: Polska egzotyczna I. Oficyna Wydawnicza "Rewasz", Pruszków 2005. ISBN 83-89188-37-6 
* Podlaski Szlak Tatarski – Bohoniki. Muzułmańska Gmina Wyznaniowa w Bohonikach przy pomocy finansowej Starosty Sokólskiego, Bohoniki 2006. ISBN 83-922665-2-8 
 
## Nuorodos

* Aprašymas apie mečetę (lenk.) ;
* Bohonikų kaimo tinklalapis (lenk.) .
Bohonikų musulmonų kapinės

**Bohonikų musulmonų kapinės** () – musulmonų kapinės Bohonikų kaime. Kapinės įkurtos XVIII a. ir apima 2 ha, tai didžiausios musulmonų kapinės Lenkijoje. Seniausias antkapis yra 1786 metų, taip pat yra išlikę apie 30 XIX a. antkapių. Visi kapai pastatyti taip kad žiūrėtų į pietus link Mekos.

## Nuorodos

* Aprašymas apie kapines (lenk.) .